cyanic-selkie/wikianc huggingface dataset:
লেস টেলর
নিষেধাজ্ঞা লাভ
বেশ মজবুত গড়নের অধিকারী ছিলেন। ফাস্ট-মিডিয়াম বোলার হিসেবে বিশ্বস্ততার সাথে অনেকগুলো বছর কাউন্টি দলে খেলেছেন। ১৯৮২ সালে গ্রাহাম গুচের নেতৃত্বাধীন বিদ্রোহী দলের সদস্যরূপে তৎকালীন নিষিদ্ধঘোষিত দক্ষিণ আফ্রিকা গমন করেন। ফলশ্রুতিতে, তিন বছরের নিষেধাজ্ঞার কবলে পড়ে কার্যত তার টেস্ট দলে খেলার সম্ভাবনা স্তিমিত হয়ে পড়ে। ঐ সফরে ১৮.৭২ গড়ে ১১ উইকেট নিয়ে শীর্ষস্থানীয় বোলারে পরিণত হন।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্ট ও দুইটিমাত্র একদিনের আন্তর্জাতিকে অংশগ্রহণ করেছেন লেস টেলর। সবগুলো টেস্টই অস্ট্রেলিয়ার বিপক্ষে খেলেছিলেন তিনি। ১৫ আগস্ট, ১৯৮৫ তারিখে বার্মিংহামে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এরপর, ২৯ আগস্ট, ১৯৮৫ তারিখে ওভালে একই দলের বিপক্ষে সর্বশেষ টেস্টে অংশ নেন তিনি। এছাড়াও, ১৮ ফেব্রুয়ারি, ১৯৮৬ তারিখে কিংস্টনে স্বাগতিক ওয়েস্ট ইন্ডিজ দলের বিপক্ষে একদিনের আন্তর্জাতিকে অভিষেক ঘটে তার। ২৪ মে, ১৯৮৬ তারিখে ওভালে সফরকারী ভারত দলের বিপক্ষে সর্বশেষ ওডিআইয়ে অংশ নেন তিনি।
১৯৮৫ সালের গ্রীষ্মে তিন মৌসুম নিষেধাজ্ঞা লাভ শেষে নিজস্ব দুই টেস্টে অংশ নিয়েছিলেন তিনি। এরপর, ১৯৮৫-৮৬ মৌসুমের শীতকালে ইংল্যান্ড দলের সদস্যরূপে ওয়েস্ট ইন্ডিজ গমন করেন। ঐ সফরে তার খেলায় কম অংশগ্রহণের কারণে গণমাধ্যমের কিছু সদস্য ব্যাঙ্গাত্মকভাবে তাকে ‘লর্ড লুকান’ নামে অভিহিত করে। কেবলমাত্র অভিজাত সদস্য হিসেবে নিখোঁজ না হওয়ার লক্ষ্যে স্বল্পকালীন জনসাধারণ্যে অবস্থান করতে দেখা যায়। ঐ সফরে তিনি কেবলমাত্র একটি একদিনের আন্তর্জাতিকে অংশ নিয়েছিলেন। তবে, দেশে ফিরে সফরকারী ভারতের বিপক্ষে দ্বিতীয়বারের মতো সিরিজে অংশ নেন।
খেলার ধরন
তার ব্যাটিংয়ের মান বেশ নিম্নমূখী ছিল। একবার নিজ কাউন্টি দলের ফলো-অন এড়াতে মাত্র ২০ রানের দরকার পড়ে। ব্যাট হাতে নিয়ে ক্রিজে আসার পর তার মাথা লক্ষ্য করে গর্জে ওঠা সিলভেস্টার ক্লার্কের বল ছোঁড়া দেখে লিচেস্টারশায়ারের অধিনায়ক ডেভিড গাওয়ার বেশ ঘাবড়ে যান। তিনি মন্তব্য করেন যে, আমি তা করতে পারবো না। তিনি ইনিংস ঘোষণা করে দেন।
আঘাতের কারণে তার খেলোয়াড়ী জীবনে বিরূপ প্রভাব ফেলে। মার্টিন জনসন একদা লিখেছিলেন যে, গ্রেস রোডের ফিজিওথেরাপিস্ট স্কেগনেসের বানরের তুলনায় অধিক কাজ করতে পারতেন। ব্যাটসম্যান হিসেবে এগারো নম্বরের জন্য উপযুক্ত ছিলেন। ক্রিকেট লেখক কলিন বেটম্যান মন্তব্য করেছেন যে, তার সিম বোলিং তেমন উল্লেখযোগ্য ছিল না; তবে, বেশ কার্যকর ও আক্রমণাত্মক ভূমিকা পালন করতো।
১৯৯০ সালে প্রথম-শ্রেণীর ক্রিকেট থেকে অবসর গ্রহণের কথা ঘোষণা করেন। এ পর্যায়ে ২৫.২১ গড়ে ৫৮১ উইকেট লাভ করেছিলেন তিনি। ক্রিকেট খেলা থেকে অবসর গ্রহণের পর অনেকগুলো বছর রয়্যাল মেইলে কাজ করেন।
এইচ. সি. এ. সি. থিসেরা
১৯৯৭ সালের ২৮ জানুয়ারি থিসেরা নৌ-কমান্ডারের দায়িত্ব গ্রহণ করেন এবং ভাইস অ্যাডমিরাল পদে উন্নীত হন; তাকে জঙ্গি গোষ্ঠী এলটিটিই আত্মঘাতী বোমা হামলার মাধ্যমে হত্যা করার চেষ্টা করে, যেমনটা অ্যাডমিরাল ক্ল্যান্সি ফার্নান্দোর ক্ষেত্রে হয়েছিলো তবে থিসেরা প্রাণে বেঁচে যান। ২০০০ সালের ২১ ডিসেম্বরে অবসরে যান থিসেরা এবং তার স্থলাভিষিক্ত হন ভাইস অ্যাডমিরাল দয়া সান্দাগিরি।
বেঙ্গালুরু ফুটবল ক্লাব
বেঙ্গালুরু ফুটবল ক্লাব (এছাড়াও বেঙ্গালুরু এফসি নামে পরিচিত) কর্ণাটক রাজ্যের বেঙ্গালুরুতে অবস্থিত একটি ভারতীয় পেশাদার ফুটবল ক্লাব। ক্লাবটি ভারতীয় ফুটবলের শীর্ষ লিগ ইন্ডিয়ান সুপার লিগে প্রতিদ্বন্দ্বিতা করে। ক্লাবটি ২০১৩ সালের ১৩ জুলাই প্রতিষ্ঠিত হয় এবং আই-লিগে তাদের প্রথম প্রতিযোগিতামূলক মরসুমটি কয়েক মাস পরে ২০১৩ সালের ২২ সেপ্টেম্বরে শুরু হয়। প্রতিষ্ঠার পর থেকে এই ক্লাবটি তাদের প্রথম মৌসুম সহ দুটি আই-লিগ শিরোপা, দুটি ফেডারেশন কাপ শিরোনাম, একটি ইন্ডিয়ান সুপার লিগ শিরোনাম এবং একটি সুপার কাপ চ্যাম্পিয়নশিপ জিতেছে। ক্লাবটি ফাইনালে এফসি গোয়াকে হারিয়ে ২০১৮-১৯ ইন্ডিয়ান সুপার লিগ মৌসুমের চ্যাম্পিয়ন হয়।
ক্লাবটির মালিকানা ও পরিচালনা মুম্বই ভিত্তিক জেএসডব্লুিউ গ্রুপ করে এবং এর ব্যবস্থাপনা পরিচালক সজন জিন্দাল। বেঙ্গালুরু এফসি ২০১৪-১৫ মৌসুমের শুরু থেকেই শ্রী কান্তিরাভা স্টেডিয়ামে প্রত্যেকটি ঘরের ম্যাচ খেলেছে। আই-লিগে কেবল চারটি মরসুম খেলেও ক্লাবটি ভারতীয় ফুটবলের অন্যতম আদর্শ ক্লাব হিসাবে বিবেচিত হয়। বেঙ্গালুরু খেলোয়াড়ের ফিটনেসে সহায়তা করার জন্য মাঠের সরঞ্জামাদি ব্যবহার সহ ভারতীয় ফুটবলে পেশাদারিত্বের নতুন ধারণা নিয়ে আসার জন্য প্রশংসিত হয়। সমর্থক গোষ্ঠী ওয়েস্ট ব্লক ব্লুজ সহ তাদের ভক্তদের জন্যও ক্লাবটি পরিচিত, যা ভারতের অন্যতম কণ্ঠস্বর এবং উৎসাহী ভক্ত ঘাঁটি হিসাবে খ্যাতি অর্জন করেছে।
বেঙ্গালুরু উদ্বোধনী ম্যাচটি ২০১৩ সালের ২২ সেপ্টেম্বর খেলে, লিগে মোহনবাগানের বিপক্ষে ১-১ গোলে ড্র করে। ক্লাবটি তাদের প্রথম মৌসুমে এবং তারপর দুটি মরসুম পরে ২০১৫-১৬ সালে আই লিগ জয় করে। দুটি লিগ শিরোপার পাশাপাশি, বেঙ্গালুরু ২০১৫ এবং ২০১৭ সালে দুটি ফেডারেশন কাপ জয় করে। ২০১৫ সাল থেকে ২০১৮ সালের মধ্যে ক্লাবটি এশিয়ান ক্লাব প্রতিযোগিতায় ভারতের প্রতিনিধিত্ব করে, টানা চার বছর ধরে এএফসি কাপে অংশ নিয়েছিল। ২০১৬ এএফসি কাপ চলাকালীন বেঙ্গালুরু ফাইনালে পৌঁছায়, যেখানে তারা ইরাকের আল-কোওয়া আল জাভিয়ার কাছে ১-০ গোলে পরাজিত হয়।
২০১৭–২০১৮ মৌসুম থেকে, বেঙ্গালুরু এফসি ইন্ডিয়ান সুপার লিগে যোগদান করে এবং তারা ২০১৮–১৯ মৌসুমের ফাইনালে এফসি গোয়াকে ১-০ গোলে পরাজিত করে তাদের প্রথম খেতাব জয় করে, যা ২০১৮ সালের ১৭ মার্চ অনুষ্ঠিত হয়। বেঙ্গালুরু এফসি ২০১৯ সালের ২৮ সেপ্টেম্বরে স্কটিশ ক্লাব রেঞ্জার্সের সাথে অংশীদারত্বের কথা ঘোষণা করে।
সূচনা
২০১৩ সালের জানুয়ারি মাসের শুরুতে মুম্বই টাইগাররা (তৎকালীন ডডসাল) আসন্ন আই লিগের ২য় বিভাগের জন্য নিবন্ধন করতে ব্যর্থ হয়ছে কিনা, সে সম্পর্কে কথাটি জানতে পেরেছিল। এটিও গুজব ছিল যে ক্লাবটি সরাসরি ভারতের ফুটবল সংস্থা অল ইন্ডিয়া ফুটবল ফেডারেশনকে (এআইএফএফ) নগদ অর্থ প্রদানের মাধ্যমে এবং সরাসরি ক্লাবটি একটি নতুন ফুটবল স্টেডিয়াম তৈরির প্রতিশ্রুতি দিলে ভারতের শীর্ষ ফুটবল লীগ আই-লিগে প্রবেশ করতে সক্ষম হয়। পরে সেই মাসের ১২ জানুয়ারি, এটিআইএফএফ সরাসরি ২০১৩-১৪ মৌসুমে দলগুলিকে আই-লিগে প্রবেশের অনুমতি দেয় কিনা তা সিদ্ধান্ত নিতে একটি নির্বাহী সভা আহ্বান করেছিল বলে ঘোষণা করা হয়। প্রায় একই সময়ে প্রাতিষ্ঠানিক ক্লাবগুলি এয়ার ইন্ডিয়া বা ওএনজিসি এবং তৎকালীন স্থগিত মোহন বাগানকে সেই মৌসুমে লীগে খেলতে দেওয়া হবে কিনা তা নিয়ে অনিশ্চয়তা দেখা দিতে শুরু করে।
১৫ ই জানুয়ারি এআইএফএফ-এর কার্যনির্বাহী বৈঠকের সময়, আনুষ্ঠানিকভাবে ঘোষণা করা হয়, যে ফেডারেশন ২০১৩-১৪ মৌসুমের জন্য দুটি নতুন ক্লাবের সরাসরি প্রবেশের জন্য কর্পোরেট গ্রুপগুলির বিড গ্রহণ করবে। আই লিগটিকে আরও প্যান-ইন্ডিয়ান করার প্রয়াসে এটি করা হয়। শর্তে বলা হয় বিডকারী কর্পোরেট গোষ্ঠীগুলি কেবল কলকাতা এবং গোয়ার বাইরে দল তৈরি করার জন্য বিড করতে পারবে এবং তাদের শহরে তাদের নতুন অবকাঠামো তৈরি করতে হবে। জানানো হয় বিজয়ী বিডগুলি ২০১৩ সালের মার্চ মাসে ঘোষণা করা হবে এবং সেগুলি এয়ার ইন্ডিয়া ও ওএনজিসি-এর দলকে প্রতিস্থাপিত করবে।
২০১৩ সালের ৮ ই মার্চ জানা যায় যে জেএসডব্লুিউ গ্রুপ অতীতে বেঙ্গালুরুতে একটি দল গঠনের বিষয়ে চিন্তাভাবনা করার পরে আই-লিগের জায়গাটির জন্য বিড করতে আগ্রহী ছিল। কর্ণাটক স্টেট ফুটবল অ্যাসোসিয়েশনের সভাপতি ও এআইএফএফ-এর একজন প্রবীণ কর্মকর্তা এআর খলিল পরামর্শ দিয়েছিলেন যে বেঙ্গালুরু ২০১৭ সালের ফিফা অনূর্ধ্ব -১৭ বিশ্বকাপের আয়োজক স্থান হতে পারে এবং শহরের একটি কর্পোরেট দল পারে নতুন অবকাঠামো তৈরিতে সহায়তা করতে। কয়েক মাস পরে, ২০১৩ সালের ১৫ ই মে ঘোষণা করা হয় যে এআইএফএফ দুটি সরাসরি প্রবেশের স্থানগুলির জন্য তিনটি বিড পেয়েছে। বিডগুলি জেএসডাব্লু গ্রুপ, ডডসাল গ্রুপ এবং কেরালার একটি কনসোর্টিয়াম থেকে এসেছিল।
শেষ অবধি, ২০১৩ সালের ২৮ শে মে আনুষ্ঠানিকভাবে ঘোষণা করা হয় যে জেএসডব্লুিউ গ্রুপ বেঙ্গালুরুতে ২০১৩-১৪ আই-লিগ মরসুমের জন্য সরাসরি-প্রবেশ দল গঠন করার অধিকার জিতেছে এবং এটি তাদের ক্রীড়া শাখা, জেএসডব্লুিউ স্পোর্টসের মাধ্যমে করা হবে। এটিও ঘোষণা করা হয় যে জেএসডব্লুিউ গ্রুপ বেঙ্গালুরুতে একটি যুব একাডেমি প্রতিষ্ঠা করবে, পাশাপাশি ব্র্যান্ডের নতুন অবকাঠামোও তৈরি করবে। দু'মাস পরে, ২০ ই জুলাই জেএসডব্লুিউ গ্রুপ বেঙ্গালুরু ফুটবল স্টেডিয়ামে একটি বৃহৎ উদ্বোধনী অনুষ্ঠানের আয়োজনের সময় ক্লাবটি নিজেদের জন্য আনুষ্ঠানিকভাবে "বেঙ্গালুরু ফুটবল ক্লাব" নামে চালু করে এবং সেই সাথে স্টেডিয়ামটিকে আসন্ন মরসুমের জন্য ক্লাবের ঘরের স্টেডিয়াম হিসাবে ঘোষণা করা হয়। ক্লাবের নাম ও স্টেডিয়ামের পাশাপাশি ক্লাবের ক্রেস্ট ও রঙগুলি এবং স্কোয়াডের জন্য দলের হোম কিট উন্মোচন করা হয়।
অ্যাশলে ওয়েস্টউড যুগ (২০১৩–২০১৬)
সরাসরি প্রবেশের পক্ষে অধিকার জয়ের পরে, জেএসডব্লুিউ গ্রুপ তাদের দল তৈরির প্রক্রিয়া শুরু করে। মুম্বই টাইগারদের মিডফিল্ডার থোই সিংহ ক্লারটিতে প্রথম স্বাক্ষর করেন। ২০১৩ সালের ২ জুলাই ঘোষণা করা হয়, যে ব্ল্যাকবার্ন রোভার্সের প্রাক্তন সহকারী ব্যবস্থাপক অ্যাশলে ওয়েস্টউড ক্লাবের প্রথম প্রধান কোচ হবেন। এর কয়েক সপ্তাহ পরে ১৬ জুলাই জেএসডব্লুিঊ গ্রুপ ক্লাবের প্রথম দুজন বিদেশী খেলোয়াড় হিসাবে ডিফেন্ডার জন জনসন এবং কার্টিস ওসানোকে স্বাক্ষর করে। তিন দিন পরে ঘোষণা করা হয়, যে ক্লাবটি স্পোর্টিং পর্তুগাল বি থেকে ভারত জাতীয় দলের অধিনায়ক সুনীল ছেত্ৰীকে স্বাক্ষর করেছে।
ক্লাবটি চালু হওয়ার পরে ২০১৩ এসএফএফ চ্যাম্পিয়নশিপের প্রস্তুতি চলাকালীন ভারত জাতীয় দলের বিপক্ষে একটি প্রীতি ম্যাচ হিসাবে ২০১৩ সালের ২৫ আগস্ট বেঙ্গালুরু তাদের প্রথম ম্যাচ খেলে। ম্যাচটি ১-১ গোলে সমাপ্ত হয়, বেঙ্গালুরুর জনি মেনিয়ঙ্গার প্রথম গোল করে এবং ভবিষ্যতের বেঙ্গালুরু খেলোয়াড় লেনি রডরিগ্রস ভারতের হয়ে ফলাফলে সমতা আনে। এর এক মাস পরে ২০১৩ সালের ২২ সেপ্টেম্বর ক্লাবটি ব্যাঙ্গালোর ফুটবল স্টেডিয়ামে মোহন বাগানের বিপক্ষে আই লিগে তাদের প্রথম অফিসিয়াল ম্যাচ খেলে। গোল শূন্য প্রথমার্ধের পরে বেঙ্গালুরুর শন রুনি ৪৯ তম মিনিটের দলের হয়ে প্রথম অফিশিয়াল গোলটি করেন। তবে চোটের সময়ে মোহন বাগানের চীনাদোরাই সাবিথ একটি গোল করে ম্যাচটি ১-১ গোলে সমাপ্ত করতে সমকক্ষ হয়। ব্যাঙ্গালোর ফুটবল স্টেডিয়ামে রংদাজিড ইউনাইটেডকে ৩-০ ব্যবধানে পরাজিত করার পরে ব্যাঙ্গালুরু তাদের প্রথম ম্যাচ জয়ের স্বাদ পায়।
কল্যাণী স্টেডিয়ামে ২০১৩ সালে ২৬ অক্টোবর ইস্টবেঙ্গলের বিপক্ষে ক্লাবটি তাদের প্রথম অ্যাওয়ে ম্যাচ খেলে। ম্যাচটিতে কলকাতা ভিত্তিক দলটির কাছে ২-০ ব্যবধানে পরাজিত হয়ে বেঙ্গালুরুদের পক্ষে প্রথম পরাজয়ের সামনে পরে। ঠিক এক মাস পরে, ২৬ নভেম্বর ক্লাবটি দুলার স্টেডিয়ামে সালগাওকারের বিপক্ষে প্রথম ম্যাচটিতে জয় লাভ করে। বেঙ্গালুরু ২-১ ব্যবধানে জয়ী হয়।
২০১৪ সালের জানুয়ারি মাসে বেঙ্গালুরু প্রথম ঘরোয়া কাপ প্রতিযোগিতা হিসাবে ফেডারেশন কাপে অংশ গ্রহণ করে। তারা মাঞ্জেরি স্টেডিয়ামে স্পোর্টিং গোয়ার বিপক্ষে ২০১৪ সালের ১৫ জানুয়ারি টুর্নামেন্টে প্রথম ম্যাচ খেলে। বেঙ্গালুরু ৫-৩ ব্যবধানে জয়ী হয়, কিন্তু অন্য ম্যাচগুলি ড্র ও হেরে যাওয়ার কারণে টুর্নামেন্টের গ্রুপ পর্বে ছিট যায়।
প্রথম অভিষেক মরসুমে বেঙ্গালুরু ফতোরদা স্টেডিয়ামে ২০১৪ সালের ২১ শে এপ্রিল ডেম্পোকে ৪-২ গোলে পরাজিত করে আই-লিগ শিরোপা জয় করে।
পরের মরসুমে, বেঙ্গালুরু তাদের দ্বিতীয় আই লিগ শিরোপা জিততে সক্ষম হয়। লিগটি নিশ্চিত করতে তারা ২০১৬ সালের ১৭ এপ্রিল ঘরের মাঠে সালগাওকারকে ২-০ ব্যবধানে পরাজিত করে। ক্লাবটি এএফসি কাপে এই মৌসুমে আরও এগিয়ে যেতে সক্ষম হয়, ১৬-এর রাউন্ডে কিচিকে ৩-২ গোলে হারিয়ে এএফসি কাপের কোয়ার্টার ফাইনালে পৌঁছায়। তবে, ক্লাবের সাফল্য সত্ত্বেও, অ্যাশলে ওয়েস্টউড ও ক্লাবটি মরসুমের চুক্তির মেয়াদ শেষ আলাদা হওয়ার সিদ্ধান্ত গ্রহণ করে।
আলবার্ট রোকা যুগ এবং ইন্ডিয়ান সুপার লিগে রূপান্তর (২০১৬–২০১৮)
বেঙ্গালুরু এফসি বার্সেলোনার প্রাক্তন সহকারী কোচ আলবার্ট রোকাকে দুই মৌসুমের জন্য প্রধান কোচ হিসাবে নিয়োগ করে। ক্লাবটির দায়িত্বে থাকা তার প্রথম খেলায়, বেঙ্গালুরু এফসি ২০১৬ সালের এএফসি কাপের কোয়ার্টার ফাইনালের প্রথম পর্বে ট্যাম্পাইনস রোভার্সের বিপক্ষে ১-০ ব্যবধানে জয়ী হয়। পরবর্তীকালে, এটি টুর্নামেন্টের সেমিফাইনালের যোগ্যতা অর্জনকারী তৃতীয় ভারতীয় দলের হয়ে ওঠে। রোকার অধীনে বেঙ্গালুরু এফসি ২০১৬ সালের ১৯ অক্টোবর সেমিফাইনালের দ্বিতীয় লেগে ঘরের মাঠে ৩-১ ব্যবধানে গতবারের চ্যাম্পিয়ন জোহর দারুল তা'জিম এফসিকে পরাজিত করে এএফসি কাপের ফাইনালের যোগ্যতা অর্জনকারী প্রথম ভারতীয় দল হয়ে ওঠে। বেঙ্গালুরু এফ.সি. ২০১৬ সালের ৫ নভেম্বর এএফসি কাপের ফাইনালে কাতারের সুহাইম বিন হামাদ স্টেডিয়ামে ইরাকি দল আল-কোওয়া আল জাওয়াইয়ার বিপক্ষে অংশ নেয়। যাইহোক, বেঙ্গালুরু রানার্স আপ হিসাবে আবির্ভূত হয় - আল কোয়ার কাছে ১-০ ব্যবধানে পরাজিত হয়ে। বেঙ্গালুরু এফসি প্রথম ভারতীয় ফুটবল ক্লাব হিসাবে প্রতিযোগিতার ফাইনালে পৌঁছায়। তবে, রোকার অধীনে প্রথম আই লিগ এতটা সফল ছিল না, যেহেতু বেঙ্গালুরু এফসি কেবল চতুর্থ অবস্থানেই লাভ করে; ২০১৬–১৭ সালে জানুয়ারি থেকে ফেব্রুয়ারি মাসের মধ্যে সাতটি ম্যাচের জয়বিহীন ধারাবাহিকতায় দলটি ২০১৩ সালের পর সর্বনিম্ন ফলাফলের সম্মুখীন হয়। ক্লাবটি আলবার্ট রোকার অধীনে ২০১৭ সালে ফাইনালে মোহনবাগানকে ২-০ গোলে হারিয়ে ফেডারেশন কাপে দ্বিতীয় শিরোপা জয় করে। ক্লাবটি ২০১৩ এএফসি কাপে আন্তঃ-আঞ্চলিক ফাইনালে পৌঁছাতে সক্ষম হয়।
কার্লস কুয়াদ্রাট যুগ (২০১৮–বর্তমান)
বেঙ্গালুরু এফসিতে সহকারী হিসাবে দুটি মরসুমের পরে, কার্লস কুয়াদ্রাট তার ক্যারিয়ারে প্রথমবারের জন্য ২০১৮ সালের জুলাই মাসে প্রধান কোচের দায়িত্ব গ্রহণ করেন। প্রধান কোচ হিসাবে তার আত্মপ্রকাশে ইন্ডিয়ান সুপার লিগের পঞ্চম সংস্করণে জয় লাভের মধ্যদিয়ে করে ব্লুজরা তাদের ইতিহাসে প্রথমবারের মতো ইন্ডিয়ান সুপার লিগ জয় হয়। দলটি ধারাবাহিক ভাবে ছয়টি ম্যাচ জয়ের (অন্য রেকর্ড) সাথে লিগ-নথি অনুযায়ী ১১ ম্যাচে অপরাজিত থাকে, মৌসুমটি একাধিক রেকর্ডে ভরা ছিল। তারা ধারাবাহিকভাবে দু'বার নিয়মিত মরসুমের শীর্ষে প্রথম দলে পরিণত হয় এবং লিগ পর্বে শীর্ষস্থান অর্জনের সাথে শিরোপা জয়কারী প্রথম দল হয়। ২০১৯-২০ সালে, বেঙ্গালুরু এফসি লীগ পর্বে তৃতীয় স্থান অর্জনের পরে ইন্ডিয়ান সুপার লিগের প্লে-অফে জায়গা করে নিয়েছিল, যেখানে ২০১৫ সালে এটিকে বাদে অন্য ডিফেন্ডিং চ্যাম্পিয়নরা শীর্ষ-৪ -এ পৌঁছাতে ব্যর্থ হয়। কুয়াদ্রাটের অধীনে, বেঙ্গালুরু ২০১৯-২০ সালে কয়েকটি নতুন রেকর্ড স্থাপন করে, তারা ১১ টি ম্যচে জয়ী প্রথম দল পরিণত হয়। তাদের কাছ থেকে প্রায় ৬২% (২৪ টির মধ্যে ১৫ টি) গোল করে সেট-পিস থেকে মারাত্মক দল হিসাবে পরিচিতি পায়। বাস্তবে, ব্লুজ'রা শ্রী কান্তিরাভাস্টেডিয়ামকে সত্যিকারের দুর্গে পরিণত করে, কারণ তারা ঘরের মাঠে ১৭ ম্যচে অপরাজিত ছিল। ২০১৯-২০২০ মৌসুমের শেষ দিকে, এএফসি কাপ বাছাইপর্বে কান্তিরাভায় পারো এফসি ৯-১ গোলে পরাজিত করার পরে বেঙ্গালুরু তাদের সর্বকালের সবচেয়ে বড় জয় পায়।
ক্রেস্ট
২১ শে জুলাই জেএসডব্লুিউ ক্রেস্টটি লঞ্চের সময় উন্মোচিত বেঙ্গালুরু প্রাসাদকে সাদা রঙযুক্ত "বিজয়" প্রতীক হিসাবে দেখিয়েছিল। বেঙ্গালুরু মানুষের গর্ব, স্থিতিস্থাপকতা ও সাহসিকতার চিত্র ক্রেস্টের মাঝখানে একটি পৌরাণিক দ্বি-মাথা নীল রঙের গন্ডাবেরুন্ডার পাখি দ্বারা উপস্থাপিত, যার কাছে যাদুকরী শক্তি রয়েছে। গন্ডাবেরুন্ডার কর্ণাটক রাজ্যের কুলচিহ্ন হিসাবে ব্যবহার করা হয় এবং এটি রাজ্যের প্রতীক। ২০১৫ সালের ২৪ জানুয়ারি বেঙ্গালুরু এডি দ্য ইগলকে এর অফিসিয়াল মাসকট হিসাবে প্রকাশ করে।
কিট প্রস্তুতকারক এবং শার্ট স্পনসর
২০১৪ সালের জুলাই মাসে বেঙ্গালুরু ২০১৪–১৫ মরসুম থেকে পুমাকে দাপ্তরিক ভাবে তাদের কিট স্পনসর হিসাবে চুক্তিবদ্ধ করে। বেঙ্গালুরু এফসি-এর মূল সংস্থা জেএসডব্লুিউ গ্রুপ শুরু থেকে ২০১৮ সাল পর্যন্ত এই দলের প্রধান স্পনসর ছিল। বেঙ্গালুরু এফসি ২০১৮ সালে দক্ষিণ কোরিয়ার মোটর সংস্থা কিয়া মোটরসকে প্রধান স্পনসর হিসাবে চুক্তিবদ্ধ করে, তবে চুক্তিটি ২০২০-২০২৫ মরসুমের শুরুতে বাতিল হয়ে যাবে এবং জেএসডব্লুিউ গ্রুপ প্রধান স্পনসর হিসাবে ফিরে আসেবে।
স্টেডিয়াম
বেঙ্গালুরু এফসি প্রথম মরসুমের সমস্ত ম্যাচ শহরের কেন্দ্রে অবস্থিত ব্যাঙ্গালোর ফুটবল স্টেডিয়ামে খেলে। পশ্চিম স্ট্যান্ডটি বৃহত্তম ছিল এবং এটি সর্বাধিক সংখ্যক লোককে সমন্বিত করতে পারে। ওয়েস্ট স্ট্যান্ডে আই-লিগ এবং অন্যান্য বড় ম্যাচের সময় ভিআইপি বাক্সগুলি রাখা হত। ক্লাবটি চালু করার সময় ঘোষণা করা হয় দলটি ২০১৩–১৪ আই-লিগ মরসুমের জন্য ব্যাঙ্গালোর ফুটবল স্টেডিয়ামে খেলবে। ব্যাঙ্গালুরু ফুটবল স্টেডিয়ামটি ছিল ১৫,০০০ জন ধারণ ক্ষমতার ফুটবল স্টেডিয়াম, যেখানে অ্যাস্ট্রোটারফ ব্যবহার করা হত।
সমর্থক
169x169px|thumb|right|ওয়েস্ট ব্লক ব্লুজগুলি ব্যানার উন্মোচন করেছে
বেঙ্গালুরু এফসি ভারতের অন্যতম চিৎকারকারী সমর্থকদের জন্য খ্যাতিমান। সমর্থকরা ব্যাঙ্গালোর ফুটবল স্টেডিয়ামে পশ্চিম ব্লক-এর নামানুসারে ওয়েস্ট ব্লক ব্লুজ নামে পরিচিত। আনুষ্ঠানিকভাবে ২০১৪-১৫ আই-লিগ মৌসুমে ওয়েস্ট ব্লক ব্লুজ কান্তিরাভা স্টেডিয়ামের ওয়েস্ট ব্লক স্ট্যান্ডে গঠিত হয়।
প্রতিদ্বন্দ্বিতা
ইন্ডিয়ান সুপার লিগে যোগদানের আগে বেঙ্গালুরু এফসি আই-লিগে খেলা শুরু করে (তৎকালীন শীর্ষ বিভাগ, এখন ভারতীয় ফুটবলের দ্বিতীয় স্তর)। ক্লাবটি কিছু গুরুত্বপূর্ণ ম্যাচে মোহনবাগানের বিপক্ষে মুখোমুখি হয়, যা উভয় ক্লাবের মধ্যে দ্বন্দ্ব জাগিয়ে তোলে। বেঙ্গালুরু এফসি আরও একটি কলকাতা ক্লাব মোহনবাগান সুপার জায়ান্টের সাথে প্রতিদ্বন্দ্বিতা ভাগ করে নিচ্ছে।
দক্ষিণ ভারতীয় ডার্বি
বেঙ্গালুরু এফসি আরও একটি দক্ষিণ ভারতীয় ক্লাব হিসাবে কেরালা ব্লাস্টারদের সাথে প্রতিযোগিতা তৈরি করে। উভয় ক্লাবের সমর্থক ঘাঁটির মধ্যে প্রতিযোগিতা থেকেই প্রতিদ্বন্দ্বিতা শুরু হয়; ব্লাস্টারদের মনজাপ্পা এবং বেঙ্গালুরুর ওয়েস্ট ব্লক ব্লুজ।
সমর্থকদের অসদাচরণ
বেঙ্গালুরু এফসিকে ২০১৮ সালে এফসি পুনে সিটি ও কেরালা ব্লাস্টার্সের বিপক্ষে হোম ম্যাচে এবং চেন্নাইয়িন এফসির বিপক্ষে ফাইনালে তাদের অনুরাগীদের দুর্ব্যবহারের জন্য ১৫ লক্ষ টাকা জরিমানা দিতে হয়। এটিই প্রথম ঘটনা, যখন কোনও আইএসএল ক্লাবকে ভিড়ের সমস্যার জন্য শাস্তি দেওয়া হয়।
বর্তমান দল
220px|থাম্ব|ডান|বেঙ্গালুরুর বর্তমান অধিনায়ক [[সুনীল ছেত্ৰী]]
নৌবাহিনী কলেজ, ঢাকা
thumb|250px|নৌবাহিনী কলেজের সম্মুখভাগ, ঢাকা নৌবাহিনী কলেজ, ঢাকা বাংলাদেশ নৌবাহিনী কর্তৃক পরিচালিত একটি সেবামূলক প্রতিষ্ঠান। প্রতিষ্ঠানটি মিরপুর-১৪ নং সেকশনে নাবিক কলোনি সংলগ্ন অত্যন্ত সুশৃক্সখল ও মনোরম পরিবেশে অবস্থিত।
ইতিহাস
২১ ফেব্রুয়ারি ১৯৭৮ সালে বাংলাদেশ নৌবাহিনী কলেজ ফাহমিদা ক্যান্টনমেন্ট স্কুল হিসাবে যাত্রা শুরু করে। এটি ১৯৮২ সালে বাংলাদেশ নৌ স্কুল ঢাকায় রূপান্তরিত হয়। জুলাই ১৯৯৬ সালে ঢাকা নৌযান কলেজ ঢাকায় পৃথক পৃথক প্রতিষ্ঠান হিসাবে প্রতিষ্ঠিত হয়। নৌবাহিনীর সদরদপ্তরের নির্দেশনা অনুযায়ী, বাংলাদেশ নৌযান ও স্কুলকে অক্টোবর ১৯৯৮ সালে একক শিক্ষাপ্রতিষ্ঠান হিসাবে গণ্য করা হয় এবং বাংলাদেশ নৌবাহিনী কলেজ ঢাকা নামে নামকরণ করা হয়।  ২০২২ সালের এপ্রিল মাসে কলেজটির নাম পুনরায় পরিবর্তন করে নৌবাহিনী কলেজ, ঢাকা রাখা হয়।
সুযোগ সুবিধা
৩০টি কম্পিউটার ও মাল্টিমিডিয়া প্রজেক্টর দ্বারা সজ্জিবত। নিয়মিত হাতে কলমে শিক্ষার্থীদের ব্যবহারিক ক্লাসের সুবিধা সংবলিত। হালনাগাদ বইপত্রসহ লাইব্রেরির ব্যবস্থা আছে। লাইব্রেরিতে বইয়ের সংখ্যা ৮,০০০ উপরে। শিক্ষার্থী পরিবহনের জন্য ৩টি বাস সাভিসের ব্যবস্থা আছে।
কলেজের কার্যক্রম
প্রতিষ্ঠানে ১ম শ্রেণি হতে দ্বাদশ শ্রেণি পর্যন্ত পাঠদান করা হয়। ৬ষ্ঠ শ্রেণি হতে দ্বাদশ শ্রেণি পর্যন্ত প্রভাতি শাখা ও ১ম হতে ৫ম শ্রেণি পর্যন্ত দিবা শাখা ক্লাস কার্যক্রম চালু আছে। প্রভাতি শাখায় ৬ষ্ঠ শ্রেণি হতে দশম শ্রেণি ০৮:০০ ঘটিকা হতে ১৩:২০ ঘটিকা ও একাদশ-দ্বাদশ শ্রেণি ০৮:০০ ঘটিকা হতে ১৩৪০ ঘটিকা পর্যন্ত ক্লাস কার্যক্রম চালু থাকে।
দিবা শাখায় ১ম ও ২য় শ্রেণি ১৩:৩০ ঘটিকা হতে ১৫:৩০ ঘটিকা ও ৩য় হতে ৫ম শ্রেণি ১৩:৩০ ঘটিকা হতে ১৭:০০ ঘটিকা পর্যন্ত ক্লাস কার্যক্রম চালু থাকে।
সপ্তাহে ৬ দিন ক্লাস কার্যক্রম পরিচালিত হয়। ১ম হতে দশম শ্রেণি পর্যন্ত শনিবার হতে বুধবার পূর্ণ দিবস ও বৃহস্পতিবার অর্ধদিবস ক্লাস চালু থাকে। একাদশ ও দ্বাদশ শ্রেণি শনিবার হতে বৃহস্পতিবার পূর্ণদিবস ক্লাস কার্যক্রম চালু থাকে। স্কুল শাখার প্রতিটি শ্রেণি ৪টি সেকশন ও প্রতি সেকশনে ৬০ জন শিক্ষার্থী ভর্তি করা হয়। কলেজ শাখার বিজ্ঞান ব্যবসায় শিক্ষা শাখায় ৩টি করে ও মানবিক বিভাগে ১টি শাখা চালু আছে।
গ্রিসে উন্মুক্ত প্রবেশাধিকার
সংগ্রহস্থল
ডিজিটাল উন্মুক্ত প্রবেশাধিকার সংগ্রহস্থলেউন্মুক্ত প্রবেশাধিকার সংগ্রহস্থলে গ্রিসের বেশ কয়েকটি বৃত্তি রয়েছে। এগুলিতে জার্নাল নিবন্ধ, বইয়ের অধ্যায়, তথ্য এবং অন্যান্য গবেষণা আউটপুট রয়েছে যা পড়া মুক্ত । মার্চ ২০১৮ পর্যন্ত, যুক্তরাজ্য ভিত্তিক উন্মুক্ত প্রবেশাধিকার সংগ্রহস্থলের ডিরেক্টরিতে গ্রিসের প্রায় ৩৬ টি সংগ্রহস্থল তালিকাভুক্ত ছিল। ন্যাশনাল হেলেনিক রিসার্চ ফাউন্ডেশন, পেত্রাস বিশ্ববিদ্যালয় এবং পাইরেয়াস বিশ্ববিদ্যালয়ের সর্বাধিক ডিজিটাল সম্পদ রয়েছে।
সময়রেখা
গ্রিসে উন্মুক্ত অ্যাক্সেসের বিকাশের মূল ইভেন্টগুলির মধ্যে রয়েছে:
ভয়াবহ বিদ্যুৎ বিপর্যয়ের তালিকা
এখানে ভয়াবহ বিদ্যুৎ বিপর্যয়ের তালিকা আছে। ভয়াবহ বলতে নিচের সকল শর্ত পুরন করতে হয়েছেঃ অন্য ভাষায়:
১৯৬৫
৯ নভেম্বর সন্ধায় মার্কিন যুক্তরাষ্ট্রের সাতটি রাজ্য এবং কানাডার অন্টারিও রাজ্যে বিদ্যুৎ বিপর্যয় ঘটে।
১৯৭১
২ ফেব্রুয়ারি, ১৯৭১ সালে ওয়াটারসাইড পাওয়ার সুবিধাতে বিস্ফোরণের কারণে নিউ ইয়র্ক সিটি, ম্যানহাটন, ব্রঙ্ক্‌স, কুইন্‌স এলাকার বিদ্যুৎসুবিধা বন্ধ হয়ে যায়।
১৯৭৬
৪ জুলাই, ১.৫ থেকে ৬ ঘণ্টা পর্যন্ত ব্যাপক বিদ্যুৎ ঘটে উটাহ এবং উইমিং-এর কিছু অংশ।
বেলকুচি ইউনিয়ন
বেলকুচি ইউনিয়ন বাংলাদেশের সিরাজগঞ্জ জেলার অন্তর্গত বেলকুচি উপজেলার একটি ইউনিয়ন। যমুনা তীরবর্তী ৬৫৫৪ একর আয়তনের কৃষি প্রধান এই জনপদে প্রায় সাড়ে আঠাশ হাজার লোকের বাস, যাদের অধিকাংশই বাঙালি মুসলমান।
ভূগোল
যমুনা নদীতে জেগে ওঠা এক চরে বেলকুচি ইউনিয়নের অবস্থান। ইউনিয়নটির উত্তরে রাজাপুর ইউনিয়ন, দক্ষিণে বড়ধুল ইউনিয়ন এবং পশ্চিমে বেলকুচি পৌরসভার অবস্থান। আর পূর্ব দিক দিয়ে বয়ে গিয়েছে যমুনা নদী। নদী তীরবর্তী হওয়ায় এ ইউনিয়ন প্রায়ই বন্যা ও নদীভাঙনের শিকার হয়।
প্রশাসন
বেলকুচি ইউনিয়ন জাতীয় সংসদের সিরাজগঞ্জ-৫ আসনের আওতাধীন। আব্দুল মমিন মন্ডল ২০১৯ সাল থেকে এ আসনের সংসদ সদস্য হিসেবে দায়িত্ব পালন করছেন।
প্রাক্তন চেয়ারম্যানবৃন্দ
ইতঃপূর্বে বেলকুচি সদর ইউনিয়নে চেয়ারম্যান হিসেবে দায়িত্ব পালন করছেন:
জনসংখ্যা
২০১১ সালের আদমশুমারী অনুযায়ী বেলকুচি সদর ইউনিয়নে মোট ২৮,৪৫৭ জন মানুষ বসবাস করে। এর মধ্যে সর্বাধিক ৪০০০ জন দেলুয়া উত্তর গ্রামে এবং সর্বনিম্ন ১১০০ জন বারপাখিয়া গ্রামে বসবাস করে।
ধর্ম
ইউনিয়নটির অধিকাংশ মানুষ ইসলাম ধর্মের অনুসারী। এখানে ১৮টি ঈদগাহ, ১০টি কবরস্থান এবং ৮ থেকে ১০টি মাদ্রাসা আছে।
এনএক্সটি টেকওভার: নিউ অর্লিন্স
এনএক্সটি টেকওভার: নিউ অর্লিন্স একটি পেশাদার কুস্তি এবং ডাব্লিউডাব্লিউই নেটওয়ার্কের অনুষ্ঠান ছিল, যেটি ডাব্লিউডাব্লিউই তাদের ব্র্যান্ড এনএক্সটির জন্য প্রযোজনা করেছিল। এই অনুষ্ঠানটি ২০১৮ সালের ৭ই এপ্রিল তারিখে মার্কিন যুক্তরাষ্ট্রের লুইজিয়ানার নিউ অর্লিন্সের স্মুদি কিং সেন্টারে অনুষ্ঠিত হয়েছিল এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছিল।
পরবর্তী সপ্তাহে এনএক্সটি-এ প্রদর্শনের জন্য দুইটি ম্যাচ ধারণ সহ মূল অনুষ্ঠান মিলিয়ে মোট ৫টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানের সর্বশেষ শেষ ম্যাচে জনি গারগানো আনস্যাঙ্কশন ম্যাচে টমাসো চিয়াম্পাকে হারিয়েছে। অন্যান্য শীর্ষস্থানীয় ম্যাচে, অ্যালিস্টার ব্ল্যাক এনএক্সটি চ্যাম্পিয়নশিপ ম্যাচে আন্দ্রাদেকে, শেনা বেজলার এনএক্সটি নারী চ্যাম্পিয়নশিপ এম্বার মুনকে এবং এডাম কোল এনএক্সটি উত্তর আমেরিকান চ্যাম্পিয়নশিপের উদ্বোধনী চ্যাম্পিয়নস নির্ধারণের জন্য আয়োজিত ল্যাডার ম্যাচে ইসি৩, কিলিয়ান ডেইন, লার্স সালিভান, রিকোশে এবং ভেলভেটিন ড্রিমকে হারিয়েছে।
এই অনুষ্ঠানটি কুস্তি অনুরাগী এবং সমালোচকদের দ্বারা সর্বজনীন প্রশংসা অর্জন করেছে এবং এনএক্সটি উত্তর আমেরিকান চ্যাম্পিয়নশিপ ম্যাচ এবং গারগানো এবং চিয়াম্পার মধ্যকার উভয় ম্যাচই কুস্তি সাংবাদিক ডেভ মেল্টজার দ্বারা পাঁচ তারকা রেটিং পেয়েছে। প্রথম উত্তর আমেরিকার কোন অনুষ্ঠানের দুটি ম্যাচে মেল্টজার পাঁচ তারকা প্রদান করেছিলেন।
জেকুয়েরী
জেকুয়েরি (jQuery) জাভাস্ক্রিপ্ট এর অন্যতম জনপ্রিয় ওপেন-সোর্স লাইব্রেরি। এটা সব ধরনের ওয়েব ব্রাউজারে সাপোর্ট করে। এর মাধ্যমে আপনি কয়েক লাইন কোড লিখে অনেক কাজ করতে পারেন। কেননা, জেকুয়েরিতে শত শত ফাংশন আগে থেকেই তৈরি করা আছে। আপনি শুধু ব্যবহার করবেন। এছাড়া, বিভিন্ন ধরনের স্লাইডার, ড্রপ-ডাউন মেনু, সার্চ বক্স, এবং বিভিন্ন ধরনের ইফেক্ট তৈরি করার জন্য এটি ব্যবহার করা হয়। ওয়েবসাইটকে আকর্ষণীয়ভাবে ফুটিয়ে তুলতে জেকুয়েরি শেখা অপরিহার্য। ।   জেকোয়েরী বর্তমান সময়ের সব থেকে জনপ্রিয় জাভাস্ক্রিপ্ট লাইব্রেরী   এম আই টি লাইসেন্স এর আওতায় এটা একটা ফ্রি সফটওয়্যার।
একটা ডকুমেন্টকে সহজ ভাবে বোঝার জন্য জেকুয়েরী ডিজাইন সহজবোধ করা হয় ,জেকুয়েরী দিয়ে সহজেই ইভেন্ট গুলাতে আয়ত্ত প্রতিষ্ঠা করা যায় । তাছাড়া এজাক্স এর এপলিকেশনও এখানে ব্যবহার করা হয়েছে । জেকুয়েরী ডাইনাকিম ওয়েব পেজ তৈরির জন্য ব্যবহার করা হয় ।
সংক্ষিপ্ত বিবরণ
জেকুয়েরী হল একটি ডম মেনুপুলেশন লাইব্রেরী । জেকুয়েরী এলিমেন্ট এর ভিতর থেকে কোন সিএসএস প্রপার্টি খুজে বের করে তার মা পরিবর্তন করে । যেখানে কোন ইভেন্টকে কল করে কাজ করা হয় ।
বৈশিষ্ট্য
জেকোয়েরি বিখ্যাত হওয়ার অনেক কারণের মধ্যে রয়েছে সব ব্রাউজার সাপোর্ট করে only  সহজ এবং বিস্তারিত ডকুমেন্টেশন বিদ্যমান    প্রচুর প্লাগিন বিনামুল্যে পাওয়া যায়।    সিএসএস ৩ এর সিলেক্টর সাপোর্ট
লাইব্রেরী সহ
জেকুয়েরী এর অফিসিয়াল ওয়েব সাইটে গিয়ে আপনি এটি ডাউনলোড করতে পারেন । এখন তাকে নিচের মত করে ফাইলের নাম দিয়ে সেভ করতে পারেন ।  আপনি একে সিডিএন এর মাধ্যমেও আপনার কোডে যোগ করতে পারেন ।
চেইনিং
jQuery commands typically return a jQuery object, so commands can be chained:
নতুন DOM উপাদানে তৈরি
Besides accessing DOM nodes through jQuery object hierarchy, it is also possible to create new DOM elements, if a string passed as the argument to $ looks like HTML. For example, this line finds an HTML  element with ID , and adds an   element with value "VAG" and text "Volkswagen":
এজাক্স
It is possible to perform cross-browser Ajax requests using. Its associated methods can be used to load and manipulate remote data.
বরিস সাভচুক
বরিস সাভচুক (১৯ আগস্ট ১৯৪৩ – ১৯৯৬) ছিলেন একজন ইউক্রেনীয় স্প্রিন্টার। তিনি সোভিয়েত ইউনিয়নের প্রতিনিধিত্ব করে ১৯৬৪ গ্রীষ্মকালীন অলিম্পিকে পুরুষদের ২০০ মিটারে প্রতিদ্বন্দ্বিতা করেছিলেন।
ইউক্রেনে উন্মুক্ত প্রবেশাধিকার
ইউক্রেনে, ২০০৭ সালের একটি আইনে, জনসাধারণের অর্থায়নে আবশ্যক গবেষণার উন্মুক্ত প্রবেশাধিকার প্রকাশনা তৈরি করা হয়। ২০০৮ সালের জানুয়ারিতে ইউক্রেনিয়, বেলারুশিয় এবং রুশ শিক্ষাবিদরা "বৈজ্ঞানিক জ্ঞান এবং সাংস্কৃতিক ঐতিহ্যে উন্মুক্ত প্রবেশাধিকার বিষয়ে বেলগোরোড ঘোষণা" জারি করেছিলেন। ২০০৯ সালের জুনে ইউক্রেনিয় শিক্ষাবিদরা উন্মুক্ত প্রবেশাধিকার সমর্থনে আরও একটি বিবৃতি জারি করেছিলেন।
সংগ্রহস্থল
ডিজিটাল উন্মুক্ত-প্রবেশাধিকার সংগ্রহস্থলগুলিতে ইউক্রেনের বেশকয়েকটি বৃত্তি সংগ্রহ রয়েছে। এগুলিতে জার্নাল নিবন্ধ, বইয়ের অধ্যায়, উপাত্ত এবং অন্যান্য গবেষণা আউটপুট রয়েছে যা পাঠ উন্মুক্ত।
সেলাঙ্গরের শরফুদ্দিন
সুলতান শরফুদ্দিন (জন্ম: ২৪ ডিসেম্বর ১৯৪৫) হলেন মালয়েশিয়ার সেলাঙ্গর রাজ্যের নবম এবং বর্তমান সুলতান। ২০০১ সালে ২২ নভেম্বরে তিনি দ্বায়িত্ব পান।
প্রান্তরিক এবং শিক্ষা জীবন
শরফুদ্দিন ১৯৪৫ সালের ২৪ ডিসেম্বর ক্লাং এর ইসতানা জেমাহতে জন্মগ্রহণ করেন। তিনি সেলেঙ্গোরের রাজা মুদা (ক্রাউন প্রিন্স), টেংকু আবদুল আজিজ শাহ'র   প্রথম পুত্র। তাঁর প্রথম স্ত্রী রাজা সাইদাতুল ইহসান বিনতে টিংকু বদর শাহ (জন্ম: ১৯৩৩-২০১১)।
তার জন্মগত নাম টিংকু ইদ্রিস শাহ। তার পিতা ছিলেন সেলাঙ্গোরের হিসামুদ্দিন এবং রাজা জেমাহ,যিনি পরবর্তীতে দ্বিতীয় ইয়াং দি-পারতুয়ান গং এবং মালয়েশিয়ার রাজা পারমাইসুরি গং হন। তাঁর মা ছিলেন সেলাঙ্গোরের সুলাইমান এবং পেরাকের আব্দুল জলিলের নাতনি। সেই কারণে তার পিতামাতা উভয় ছিলেন চাচাত ভাই-বোন।
জশপুর রাজ্য
জশপুর রাজ্য, (যা যশপুর নামেও পরিচিত) ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ জশপুর নগরটি ছিল এই রাজ্যের রাজধানী ‌ও প্রশাসনিক সদর দপ্তর। শাসকরা ছিলেন চৌহান রাজবংশের রাজপুত।
ভারতের স্বাধীনতা লাভের পর জশপুর রাজ্যের সাথে অন্যান্য দেশীয় রাজ্য যেমন রায়গড়, সক্তী, সারণগড় এবং উদয়পুর রাজ্য একত্রিত করে মধ্যপ্রদেশ রাজ্যের অন্তর্গত রায়গড় জেলা গঠন করা হয়। মধ্যপ্রদেশ রাজ্য ভেঙে নতুন রাজ্য সৃষ্টি হলে রায়গড় জেলাটি নবগঠিত ছত্তিশগড় রাজ্যের অন্তর্ভুক্ত হয়।
ইতিহাস
মুঘল সাম্রাজ্যের সময়কালে জশপুর রাজ্যের অঞ্চল স্থানীয় ডোম রাজবংশের দ্বারা শাসিত হতো। রাজপুতানার বাঁশওয়াড়া থেকে আগত এক সূর্যবংশীয় রাজার পুত্র সুজন রায় এই অঞ্চলে আসেন এবং দেখেন যে রাজ্যের জনগণ তাদের শাসক রাইভন ডোমের উপর সন্তুষ্ট নন। এই সমস্যা নিষ্পত্তির লক্ষ্যে রাজকুমার সুজন ডোম রাজার বিরুদ্ধে বিদ্রোহ ঘোষণা করেন এবং তাকে যুদ্ধে পরাজিত করে ওই অঞ্চলে নিজের রাজত্ব স্থাপন করেন।
জশপুর ছিল পূর্বাঞ্চলীয় রাজ্য এজেন্সির অন্তর্ভুক্ত একটি দেশীয় রাজ্য। রাজ্যটির শেষ শাসক ১৯৪৮ খ্রিস্টাব্দের পয়লা জানুয়ারি তারিখে ভারতীয় অধিরাজ্যে যোগ দেওয়ার সম্মতিপত্র স্বাক্ষর করেন।
শাসকবর্গ
জশপুর রাজ্যের শাসকরা রাজা উপাধিতে ভূষিত হতেন।
সালুয়া ইউনিয়ন
সালুয়া ইউনিয়ন বাংলদেশের ঢাকা বিভাগের কিশোরগঞ্জ জেলার কুলিয়ারচর উপজেলার একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
নেপালি সশস্ত্র বাহিনী
নেপালি সশস্ত্র বাহিনী হচ্ছে নেপালের রাষ্ট্রীয় সশস্ত্র বাহিনী, যেটার একমাত্র অংশ হচ্ছে নেপালি সেনাবাহিনী। নেপালী সেনাবাহিনীর আটটি ডিভিশন রয়েছে, এবং এটির একটি ছোটো বিমান শাখা রয়েছে যার নাম হচ্ছে 'নেপাল আর্মি এয়ার সার্ভিস'। ২০১০ সালের হিসেব অনুযায়ী নেপালের সেনা বাহিনীতে ৯৫,০০০ সেনা ছিলো। নেপাল দেশটি স্থলবদ্ধ রাষ্ট্র বিধায় দেশটিতে কোনো নৌবাহিনী নেই এবং দেশটিতে বিমান বাহিনীর কোনো অস্তিত্ব নেই।
২০২১ সালের ১৬ জুলাই নেপালি সেনাবাহিনীর নতুন একটি কমান্ড তৈরি হয় যার নাম হচ্ছে 'পূর্বাঞ্চলীয় কমান্ড'।
হায়দার (চলচ্চিত্র) গৃহীত পুরস্কার ও মনোনয়ন তালিকা
হায়দার বিশাল ভারদ্বাজ পরিচালিত ২০১৪ সালের ভারতীয় অপরাধধর্মী নাট্য চলচ্চিত্র। ছবিটি উইলিয়াম শেকসপিয়র রচিত হ্যামলেট নাটকের আধুনিক সংস্করণ এবং বাসরাত পীরের স্মৃতিকথা কারফিউড নাইট অবলম্বনে নির্মিত। ছবির চিত্রনাট্য ও সংলাপ রচনা করেছেন বিশাল ভারদ্বাজ ও বাসরাত পীর। ছবিতে নাম ভূমিকায় অভিনয় করেছেন শাহিদ কপুর এবং অন্যান্য চরিত্রে অভিনয় করেছেন তাবু, শ্রদ্ধা কাপুর, কে কে মেনন, ও নরেন্দ্র ঝা।
ছবিটি পরিচালনা, কে কে মেনন, তাবু, শাহিদ কপুরের অভিনয়, চিত্রনাট্য, চলচ্চিত্রের আবহ সঙ্গীত, সম্পাদনার জন্য প্রশংসিত হয়। আবার বিতর্কিত গল্পের জন্য সমালোচিতও হয়। হায়দার প্রথম ভারতীয় চলচ্চিত্র হিসেবে রোম চলচ্চিত্র উৎসবে পিপলস চয়েজ পুরস্কার লাভ করে; এবং ৬২তম জাতীয় চলচ্চিত্র পুরস্কারে পাঁচটি বিভাগে; ৬০তম ফিল্মফেয়ার পুরস্কারে নয়টি বিভাগে মনোনয়নের মধ্যে পাঁচটি বিভাগে; ১৬তম আইফা পুরস্কারে চৌদ্দটি বিভাগে মনোনয়নের মধ্যে নয়টি বিভাগে পুরস্কার লাভ করে।
মোহাম্মাদ মাকসুদুর রহমান
মোহাম্মাদ মাকসুদুর রহমান বাংলাদেশ সেনাবাহিনীর অবসরপ্রাপ্ত একজন মেজর জেনারেল। সর্বশেষ তিনি বাংলাদেশ ইনস্টিটিউট অব ইন্টারন্যাশনাল অ্যান্ড স্ট্র্যাটেজিক স্টাডিজ (বিআইআইএসএস) এর মহাপরিচালক ছিলেন। তার পূর্বে প্রতিরক্ষা ক্রয় মহাপরিদপ্তরের (ডিজিডিপি) মহাপরিচালকের দায়িত্ব পালন করেছেন। ১০ পদাতিক ডিভিশন জেনারেল অফিসার কমান্ডিং (জিওসি) হিসেবে কক্সবাজারের রামুতে দায়িত্ব পালন করেন। বাংলাদেশ ইনস্টিটিউট অব পিস এন্ড সিকিউরিটি  ট্রেনিং এর কমান্ড্যান্ট জেনারেল ছিলেন। রাষ্ট্রপতির গার্ড রেজিমেন্টের কমান্ডার ছিলেন (পিজিআর)। ডিফেন্স সার্ভিসেস কমান্ড অ্যান্ড স্টাফ কলেজের ডিরেক্টরিং স্টাফ হিসেবে কাজ করেন (ডিএসসিএসসি)।
কর্মজীবন
ইনফ্যান্টরি রেজিমেন্টে বাংলাদেশ সেনাবাহিনীতে ২০ ডিসেম্বর ১৯৮৫ সালে কমিশন করা হয়। ১৩তম বিএমএ দীর্ঘ কোর্সের অংশ ছিলেন। মিরপুরের ডিফেন্সিং স্টাফ কমান্ড অ্যান্ড স্টাফ কলেজের ডিরেক্টরিং স্টাফ হিসেবেও দায়িত্ব পালন করেন। ১৯ নভেম্বর, ২০১৩ থেকে ১৯ নভেম্বর ২০১৫ পর্যন্ত তিনি বাংলাদেশ ইনস্টিটিউট অব পিস এন্ড সিকিউরিটি  ট্রেনিং এর কমান্ড্যান্ট জেনারেল ছিলেন। প্রেসিডেন্ট গার্ড রেজিমেন্ট (পিজিআর)  তিনি কমান্ডার হিসাবেও দায়িত্ব পালন করেন। তিনি মিরপুরের ডিফেন্স সার্ভিসেস কমান্ড এবং স্টাফ কলেজের স্নাতক। তিনি মালয়েশিয়ায় ভিআইপি সুরক্ষা কোর্স সম্পন্ন করেছেন। বগুড়া ক্যান্টনমেন্টে ও জালালাবাদ ক্যান্টনমেন্টের স্কুল অব ইনফ্যান্ট্রি অ্যান্ড টেকটিক্স (এসআইএন্ড টি) এর প্রশিক্ষক এবং নন কমিশনার অফিসার একাডেমী (এনসিওএ) হিসেবে কাজ করেন। ১০ম পদাতিক ডিভিশন এবং কক্সবাজার এলাকাকের এরিয়া কমান্ডার ছিলেন। এরপর তিনি মহাপরিচালক (ডিজিপিপি) হিসাবে দায়িত্ব পালন করছেন।
জাতিসংঘ মিশন
সুদান এর দারফুরের ইউএনএএমআইডি -এর ডেপুটি ফোর্স কমান্ডার হিসাবে দায়িত্ব পালন করেছিলেন।
হ্রদ
thumb|হ্রদ হ্রদ হল একটি প্রাকৃতিকভাবে সৃষ্ট, অপেক্ষাকৃত বড় জলের অংশ যা শুষ্ক ভূমি দ্বারা বেষ্টিত একটি অববাহিকায় স্থানান্তরিত হয়। একটি হ্রদের সাধারণত আন্তঃপ্রবাহ বা বহিঃপ্রবাহের প্রবাহের তুলনায় একটি ধীর গতিশীল প্রবাহ থাকে যা এটিকে ভরানো বা নিষ্কাশনের জন্য কাজ করে।
হ্রদ ভূ-বেষ্টিত লবণাক্ত বা মিষ্টি স্থির পানির বা জলের বড় আকারের জলাশয়। হ্রদ উপসাগর বা ছোট সাগরের মত কোন মহাসমুদ্রের সাথে সংযুক্ত নয়, তাই এতে জোয়ার ভাটা হয় না। বিভিন্ন ভূ-তাত্ত্বিক কারণে মাটি নিচু হয়ে হ্রদের সৃষ্টি হতে পারে। স্তরীভূত শিলায় ভাঁজের সৃষ্টি হয়ে, অনেক বড় আকারের শিলাস্তর ফাটলের আকারে স্থানচ্যুত হলে, কিংবা ভূমিধ্বসের ফলে পাহাড়ী নদীর গতিপথে প্রতিবন্ধকতার সৃষ্টি হয়ে হ্রদের সৃষ্টি হতে পারে। এছাড়া হিমবাহের মাধ্যমেও অনেক হ্রদ তৈরি হয়। হিমবাহগুলি এদের গতিপথে ভূ-পৃষ্ঠে গভীর খাঁজের সৃষ্টি করে এবং পরবর্তীতে কোন কারণে হিমবাহগুলি সরে গেলে এসব স্থানে হ্রদের সৃষ্টি হয়। উত্তর আমেরিকার অনেক হ্রদ এভাবেই তৈরি হয়েছে। সরাসরি বৃষ্টিপাত ও হ্রদে পতিত হওয়া নদী বা জলধারা হ্রদে পানির বা জলের সরবরাহ করে। বৃহত্তর ভৌগোলিক কালের প্রেক্ষাপটে হ্রদগুলি গঠিত হয়েছে, অদৃশ্য হয়েছে ও আবার গঠিত হয়েছে। ঊষর জলবায়ু অঞ্চলে হ্রদ শুকিয়ে বদ্ধ জলাভূমিতে পরিণত হয়। স্বল্প-বৃষ্টিপ্রবণ অঞ্চলে ঋতুভদে হ্রদগুলি পানিতে ভরাট হয় ও আবার বহুদিনের জন্য শুকিয়ে যায়।
যেসমস্ত হ্রদে বাষ্পীভবন হার বেশি ও পানি বা জল উপচে পড়ার প্রবণতা কম, সেগুলিতে পানিতে দ্রবীভূত উপাদানগুলির ঘনত্ব বেড়ে যায় এবং এদের মধ্যে প্রধান উপাদানের প্রকৃতির উপর ভিত্তি করে অনেক সময় হ্রদের শ্রেণীবিভাগ করা হয়। যেমন লবণ হ্রদগুলির মূল দ্রব হচ্ছে সাধারণ লবণ, তিক্ত হ্রদগুলির মূল দ্রব হচ্ছে বিভিন্ন সালফেট; ক্ষারীয় হ্রদগুলিতে কার্বনেট; বোরাক্স হ্রদে বোরেট, ইত্যাদি।
সমুদ্র সমতল থেকে যেকোন উচ্চতাতেই হ্রদ গঠিত হতে পারে। সারা বিশ্বের হ্রদগুলি বিভিন্ন উচ্চতায় অবস্থিত।
বিশ্বের প্রায় অর্ধেক হ্রদ কানাডাতে অবস্থিত। উচ্চ অক্ষাংশের অঞ্চলে, বিশেষত পার্বত্য অঞ্চলে, যেখানে হিমবাহের ক্রিয়ার সম্ভাবনা আছে, সেখানে প্রচুর হ্রদ দেখা যায়।
অনেক হ্রদ মাছ ও খনিজ পদার্থের উৎস হিসেবে, অবকাশ কেন্দ্র হিসেবে ও অন্যান্য দিক থেকে বাণিজ্যিকভাবে গুরুত্বপূর্ণ। কাস্পিয়ান সাগর, সুপিরিয়র হ্রদ ও ভিক্টোরিয়া হ্রদ বিশ্বের বৃহত্তম তিনটি হ্রদ। এদের মধ্যে কাস্পিয়ান সাগর সবচেয়ে বড় ও এর আয়তন ৩,৭০,৯৯৮ বর্গ কিলোমিটার। মৃত সাগর বিশ্বের নিম্নতম হ্রদ; এটি সমুদ্র তলদেশের ৪০৮ মিটার নিচে অবস্থিত। বৈকাল হ্রদ বিশ্বের গভীরতম মিষ্টি পানির হ্রদ; এটি সর্বোচ্চ ১৬৩৭ মিটার পর্যন্ত গভীর।
হ্রদের ধরনসমূহ
হ্রদকে প্রধানত তিন ভাগে ভাগ করা যায়। যথাঃ
১. অলিগোট্রাফিক হ্রদ
৩. ডিসট্রাফিক হ্রদ
গগনের থালে রবি চন্দ্র দীপক জ্বলে
গগনের থালে রবি চন্দ্র দীপক জ্বলে একটি রবীন্দ্রসংগীত। এটিই রবীন্দ্রনাথ ঠাকুরের লেখা প্রথম গান।     কবির ১২ বছর বয়সে ১৮৭৩ খ্রীস্টাব্দে (ফাল্গুন, ১২৮১ বঙ্গাব্দ) গানটি রচিত।  ১৮৭৫ খ্রীস্টাব্দে মাঘোৎসব উপলক্ষে এই গানটি প্রথম গীত হয়।
গানটি একটি ব্রহ্মসংগীত। গুরু নানক রচিত প্রসিদ্ধ ভজন গগনো মে থাল রবিচন্দ্র দীপক বনে গানটির প্রথমাংশের অনুবাদ। কোনও কোনও গবেষক এই গানটি জ্যোতিরিন্দ্রনাথ ঠাকুর কর্তৃক রচিত বলে মনে করেন। তবে বর্তমানে এটা স্বীকৃত যে, গানটি রবীন্দ্রনাথই রচনা করেন।
গানটি রবিচ্ছায়া ও পূজা ও প্রার্থনা সঙ্গীত সংকলনে সংকলিত হয়। গীতবিতান তৃতীয় খণ্ডের অন্তর্ভুক্ত। দেশ রাগ ও ঝাঁপতালে নিবদ্ধ গান। দেবব্রত বিশ্বাস গানটির রেকর্ড করেছিলেন।
রচনার ইতিহাস
মহর্ষি দেবেন্দ্রনাথ ঠাকুরের আত্মজীবনী থেকে জানা যায়, ১৮৫৭ সালে প্রথম অমৃতসরে এই গানটি শোনেন মহর্ষি। অনুমিত হয় ১৮৭৩ সালে উপনয়নের পর পিতার সঙ্গে অমৃতসর ভ্রমণকালে রবীন্দ্রনাথ স্বর্ণমন্দিরে এই শুনে বঙ্গানুবাদ করে থাকবেন। ১৮৭৫ সালে জোড়াসাঁকো ঠাকুরবাড়িতে মাঘোৎসব কালে এই গানটি প্রথম সর্বসমক্ষে গীত হয়েছিল। সেই হিসাবে এই গানটিই রবীন্দ্রনাথের প্রথম প্রকাশিত গান। গানটি প্রথম কে গেয়েছিলেন তার কোনও তথ্য সেই সময় তত্ত্ববোধিনী পত্রিকায় প্রকাশিত হয়নি।
যদিও এই গানটি রবীন্দ্রনাথ না দেবেন্দ্রনাথের রচনা তা নিয়ে মতানৈক্য আছে। তবে গবেষকদের অনুমান, গানটিতে দেবেন্দ্রনাথ সুরারোপ করলেও গানটি রবীন্দ্রনাথ কর্তৃকই অনূদিত হয়েছিল।
শিয়েনশিয়েন মসজিদ
শিয়েনশিয়েন মসজিদ চীনের কুয়াংতুং প্রদেশের কুয়াংচৌয়ের ইউয়েশিউ শহরে অবস্থিত একটি মসজিদ। মসজিদটি কুয়াংতুং প্রদেশের বৃহত্তম মসজিদ।
স্থাপত্য
মসজিদটি মিং রাজবংশের স্থাপত্য শৈলীতে নির্মাণ করা হয়েছে। মসজিদটি ১,৮৬০ বর্গমিটার এলাকা জুড়ে অবস্থিত তার মধ্যে ১,০৭৭ বর্গমিটার জায়গায় ভবন নির্মাণ করা হয়েছে। মসজিদে নামাজঘর,বিশ্রামখানা সহ অন্যান্য সুবিধা রয়েছে। নামাজঘরটি দ্বিতল বিশিষ্ট ভবন ও এতে ৩,০০০ জন মুসল্লি একসাথে নামাজ পড়তে পারে।
মসজিদের অভ্যন্তরভাগ বাগানের শৈলী নির্মাণ করা হয়েছে। মসজিদের ভিতরে অনেকগুলি গাছ এবং ফুল রয়েছে।
মসজিদটি কুয়াংচৌ রেলস্টেশনের পূর্ব দিকে হেঁটে যাওয়া যাবে এমন দূরত্বে অবস্থিত।
অন্য জীবন (চলচ্চিত্র)
অন্য জীবন ১৯৯৫ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। চলচ্চিত্রটির চিত্রনাট্য লিখেছেন ও পরিচালনা করেছেন নন্দিত চলচ্চিত্রকার শেখ নিয়ামত আলী। ছায়াছবিটি প্রযোজনা করেছে শেখ নিয়ামত আলীর প্রযোজনা সংস্থা এস নিয়ামত আলী প্রোডাকশন্স। এতে অভিনয় করেছেন রাইসুল ইসলাম আসাদ, চম্পা, আবুল খায়ের, শান্তা ইসলাম, চিত্রলেখা গুহ, তমালিকা কর্মকার প্রমুখ। চলচ্চিত্রটি শ্রেষ্ঠ চলচ্চিত্রসহ ১১ টি বিভাগে জাতীয় চলচ্চিত্র পুরস্কার অর্জন করে।
কাহিনী সংক্ষেপ
পান্তব মিয়া একজন রাজনৈতিক নেতা। তিনি শহরে থাকেন এবং নির্বাচনের সময় গ্রামে আসেন। নির্বাচনে জয়ী হওয়ার জন্য তিনি গ্রামের তাঁতি সম্প্রদায়কে মিথ্যা আশ্বাস দেন। নির্বাচনে জয়লাভ করার পর পান্তব মিয়া গ্রামে তাঁতের মেশিন বসান। ভেঙে যায় তাঁতিদের স্বপ্ন। এই ভোটের রাজনীতি ও তার প্রভাব গ্রামের তাঁতি সম্প্রদায়ের জীবনে নিয়ে আসে চরম দুর্ভোগ।
পরিবেশনা
অন্য জীবন চলচ্চিত্রটি প্রযোজনা ও পরিবেশনা করেছে এস নিয়ামত আলী প্রোডাকশন্স। ২০১১ সালে লেজার ভিশনের ব্যানারে চলচ্চিত্রটির ডিভিডি বের হয়।
সঙ্গীত
অন্য জীবন চলচ্চিত্রটির সঙ্গীত পরিচালনা করেছেন আমানুল হক।
পুরস্কার
জাতীয় চলচ্চিত্র পুরস্কার
এম. মতিউর রহমান
'''এম. মতিউর রহমান''' বাংলাদেশের বরিশাল জেলার রাজনীতিবিদ, সাবেক সচিব, বরিশাল-৫ আসনের সাবেক সংসদ সদস্য ও সাবেক যোগাযোগমন্ত্রী।
জন্ম ও প্রাথমিক জীবন
এম. মতিউর রহমান বরিশাল বিভাগের পিরোজপুর জেলার কাউখালী উপজেলার জয়কুল গ্রামে জন্মগ্রহণ করেছেন।
রাজনৈতিক জীবন
এম. মতিউর রহমান গণপ্রজাতন্ত্রী বাংলাদেশ সরকারের সচিব ছিলেন। তিনি ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়নে বরিশাল-২ (উজিরপুর-বানারীপাড়া) আসন থেকে সংসদ সদস্য নির্বাচিত হয়েছিলেন।  ৩০ নভেম্বর ১৯৮৬ থেকে ২৭ মার্চ ১৯৮৮ পর্যন্ত তিনি যেগাযোগমন্ত্রণালয়ের মন্ত্রী হিসেবে দায়িত্ব পালন করেন।
ন্যাশনাল একাডেমী অব সায়েন্স, ইন্ডিয়া
ন্যাশনাল একাডেমী অব সায়েন্স, ইন্ডিয়া ১৯৩০ খ্রিস্টাব্দে প্রতিষ্ঠিত হয়। এটি ভারতের সব থেকে পুরোনো বিজ্ঞান পরিষদ। এটি উত্তরপ্রদেশের প্রয়াগগঞ্জে অবস্থিত। বিজ্ঞানী মেঘনাদ সাহা এটি প্রতিষ্ঠা করেন।
কার্বন-১২
Carbon-12 কার্বনের দুইটি সুস্থিত আইসোটোপের মধ্যে সবচেয়ে বেশি পাওয়া যায়। কার্বনের উপাদানের মধ্যে এর পরিমাণ ৯৮.৯৩%। নক্ষত্রের অভ্যন্তরে সৃষ্টি হওয়া এর আধিক্যের কারণ হল ত্রি-আলফা প্রক্রিয়া। কার্বন-১২ সুনির্দিষ্টভাবে গুরুত্বপূর্ণ ;কারণ পারমাণবিক ভরের সকল নিউক্লিডস পরিমাপনের জন্য একে আদর্শ বা স্ট্যান্ডার্ড ধরা হয়। সংজ্ঞানুসারে এর ভর সংখ্যা ১২ এবং এটি ৬টি প্রোটন, ৬টি নিউট্রন এবং ৬টি ইলেক্ট্রন ধারণ করে।
ইতিহাস
১৯৫৯ সালের পূর্বে IUPAP এবং IUPAC উভয় সসংগঠনই অক্সিজেনকে মোলের সংজ্ঞায়নে ব্যবহার করত; রসায়নবিদরা মোলের সংজ্ঞায়ন করতো; অক্সিজেন এর পরমাণুর সংখ্যা ধরে, যেহেতু অক্সিজেনের ১৬ গ্রাম। পদার্থবিদরা প্রায় একইরুপ সংজ্ঞা ব্যবহার করতো, তবে তারা অক্সিজেন-১৬ আইসোটোপ কে এখানে ব্যবহার করতো। দুইটি সংগঠনই ১৯৫৯/৬০ সালে একমত হয়ে মোলের সংজ্ঞা নির্ধারণ করে; যা নিম্নে উদ্ধৃত হলো:
"মোল হলো একটি ব্যবস্থার পদার্থের পরিমাণ; যা বিভিন্ন উপাদান ধারণ করে, যেখানে কার্বন-১২ এর ১২ গ্রাম পরমাণু আছে; এর প্রতীক হল mol।"
এটি ১৯৬৭ সালে CIPM (International Committee for Weights and Measures) এবং ১৯৭১ সালে ১৪ তম CGPM (General Conference on Weights and Measures) অধিবেশনে গৃহীত হয়
১৯৬১ সালে কার্বন-১২ আইসোটোপকে; অক্সিজেনের পরিবর্তে আদর্শিক মান হিসেবে নির্বাচিত করা হয়। আর এটি দ্বারা পারমাণবিক ভর ও অন্যান্য উপাদান পরিমাপ করা হয়.।
১৯৮০ সালে CIPM উপর্যুক্ত সংজ্ঞার সংশোধন করে; কার্বন-১২ পরমাণু মুক্ত এবং তাদের ground state।
হয়েল স্টেট
Hoyle state হচ্ছে কার্বন-১২ এর উত্তেজিত, স্পিনলেস, resonant state। এটা উৎপন্ন হয়েছে ত্রি-আলফা প্রক্রিয়ায় এবং এর অস্তিত্বের সম্বন্ধে ১৯৫৪ সালে ফ্রেড হয়েল ভবিষ্যদ্বাণী করেন। হয়েল স্টেটের অস্তিত্ব থাকা; হিলিয়াম দহন হয় এমন রক্তিম দৈত্যাকার নক্ষত্রের অভ্যন্তরে কার্বনের নিউক্লিওসিন্থেসিসের জন্য প্রয়োজনীয়। স্টেলার পরিস্থিতিতে কার্বনের পরিমাণের ধারণা পাওয়া যায়; যা পর্যবেক্ষণের সাথে মিলে যায়। হয়েল স্টেটের অস্তিত্ব যে আছে, তা পরীক্ষণীয়ভাবে প্রমাণিত; তবে এর সূক্ষ্ম বৈশিষ্ট্যগুলো এখনো তদন্তাধীন। ২০১১ সালে কার্বন-১২ low-lying এর এবি আনুপাতিক ক্যালকুলেশন থেকে (অধিক সংযোজন গ্রাউন্ড এবং উত্তেজিত স্পিন-২ স্টেট) হয়েল স্টেটের সকল বৈশিষ্ট্যের (properties) অনুরণন পাওয়া গিয়েছিল।
আইসোটোপের পরিশোধন
কার্বনের আইসোটোপ পৃথক হয়ে যায়, যখন এমাইন কার্বামেটের সাথে রাসায়নিক প্রতিস্থপন বিক্রিয়া সংগঠিত হয়ে কার্বন-ডাই-অক্সাইড গ্যাস গঠিত হয়।
বিরসা দাশগুপ্ত
বিরসা দাশগুপ্ত ভারতের একজন প্রখ্যাত বাঙালি চলচ্চিত্র পরিচালক।
গোপীনাথপুর ইউনিয়ন, বদরগঞ্জ
গোপীনাথপুর ইউনিয়ন বাংলাদেশের রংপুর বিভাগের রংপুর জেলার বদরগঞ্জ উপজেলার অন্তর্গত একটি ইউনিয়ন পরিষদ। এটি ২৯.৪০ বর্গকিমি (১১.৩৫ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৭,৯৭৬ জন। ইউনিয়নটিতে মোট গ্রামের সংখ্যা ১২টি ও মৌজার সংখ্যা ৫টি।
২০২৩ নাইজেরিয়া আমন্ত্রণমূলক টি২০আই টুর্নামেন্ট
২০২৩ নাইজেরিয়া আমন্ত্রণমূলক টি২০আই টুর্নামেন্ট ছিল একটি টোয়েন্টি২০ আন্তর্জাতিক (টি২০আই) ক্রিকেট টুর্নামেন্ট যেটি ২০২৩ সালের মার্চ ও এপ্রিল মাসে নাইজেরিয়ায় অনুষ্ঠিত হয়। টুর্নামেন্টের সব ম্যাচ লেগোসের তাফাওয়া বালেওয়া চত্বর ক্রিকেট ওভালে অনুষ্ঠিত হয়। টুর্নামেন্টটিতে স্বাগতিক নাইজেরিয়ার সাথে অংশগ্রহণ করে ক্যামেরুন, ঘানা, রুয়ান্ডা ও সিয়েরা লিওন। প্রাথমিকভাবে গাম্বিয়ারও টুর্নামেন্টের অংশগ্রহণের কথা থাকলেও পরবর্তীতে দলটি নিজেদের নাম প্রত্যাহার করে নেয়। এটি ছিল টুর্নামেন্টটির দ্বিতীয় আসর; ২০২২ সালে অনুষ্ঠিত প্রথম আসরের ফাইনালে নাইজেরিয়াকে হারিয়ে বিজয়ী হয়েছিল রুয়ান্ডা।
টুর্নামেন্টের ফাইনালে রুয়ান্ডাকে হারিয়ে বিজয়ী হয় নাইজেরিয়া।
পয়েন্ট তালিকা
ফাইনালে উত্তীর্ণ
৩য় স্থান নির্ধারণীতে উত্তীর্ণ
বিএন ডকইয়ার্ড
ইতিহাস
মুক্তিযুদ্ধ শেষ হওয়ার পরেই বিএন ডকইয়ার্ড প্রতিষ্ঠিত হয়। প্রথম দিকে এটিতে মাত্র চারটি কারখানা ছিল। বাংলাদেশ নৌবাহিনীর প্রথম ক্ষেপণাস্ত্রবাহী ফ্রিগেট বানৌজা ওমর ফারুক নৌবহরে যুক্ত হওয়ার পর বিএন ডকইয়ার্ড সম্প্রসারণ করা প্রয়োজন হয়। ফলপ্রসূ ১৯৮০ সালে যুগোস্লাভিয়া হতে ক্রয়কৃত একটি ভাসমান ডকইয়ার্ড যুক্ত করার ফলে এটি একটি পূর্ণাঙ্গ ডকইয়ার্ড হিসেবে যাত্রা শুরু করে। গত তিন দশকে নৌবাহিনীর উন্নয়নের সাথে সাথে এটিরও উন্নয়ন করা হয়েছে।
গঠন
বিএন ডকইয়ার্ড ২০১৮ সালে বাংলাদেশের প্রধানমন্ত্রীর কাছ থেকে ন্যাশনাল স্ট্যান্ডার্ড পেয়েছে। এই সংগঠনের নেতৃত্ব একজন কমোডোর সুপারিনটেনডেন্ট ডকইয়ার্ড বা সংক্ষিপ্ত সিএসডি পদ রয়েছে, যিনি সরাসরি বাংলাদেশ নৌ বাহিনীর অধীনে কাজ করেন। বিএন ডকইয়ার্ডে প্রযুক্তিগত কার্যক্রমের পুরো পরিসীমা এবং কর্মীদের প্রশাসন সরাসরি সিএসডি দ্বারা নিয়ন্ত্রিত হয়, তিনি চারজন সিনিয়র র‌্যাঙ্কিং ম্যানেজারের মাধ্যমে এটি পরিচালনা করেন, যারা জেনারেল ম্যানেজার প্ল্যানিং এবং প্রেডিকশন জিএম (পিএন্ডই), জেনারেল ম্যানেজার প্রোডাকশন জিএম ( প্রোড), জেনারেল ম্যানেজার অ্যাডমিনিস্ট্রেশন জিএম (অ্যাডমিন), জেনারেল ম্যানেজার ইয়ার্ড সার্ভিস জিএম (ওয়াইএস) এবং অতিরিক্ত নৌ গবেষণা ও বিকাশ ও ফোর সেন্টারের ডিরেক্টর আইডেন্টিফিকেশন। সিএসডি তার নিজস্ব কমান্ডিং অফিসার ও অফিসার ইনচার্জের মাধ্যমে বিএন ডকইয়ার্ড, বিএনএফডি সুন্দরবানের মতো অন্যান্য ইউনিট এবং নেভাল আর্মেন্ট স্টোর ডিপোর উপর প্রশাসনিক নিয়ন্ত্রণ করে।
অধীনস্থ ইউনিট
বিএন ডকইয়ার্ডে ২৪ টি ভিন্ন ভিন্ন ওয়ার্কশপ রয়েছে যা চারটি বিভাগের অধীনে কাজ করে, যার প্রত্যেকটির নেতৃত্বে একজন উপ-মহাব্যবস্থাপক। বিভাগগুলো হলো,
সুশিলা থিং
সুশিলা থিং একজন নেপালি রাজনীতিবিদ ও আইনপ্রণেতা। তিনি নেপালি কংগ্রেস পার্টির সদস্য। তিনি বর্তমানে নেপালের ২য় ফেডারেল পার্লামেন্টের সদস্য হিসেবে দায়িত্ব পালন করছেন। ২০২২ নেপালের সাধারণ নির্বাচনে তিনি আদিবাসী কোঠা থেকে আনুপাতিক নির্বাচন পদ্ধতিতে সদস্য নির্বাচিত হয়েছিলেন।
দৌলত কাজী
দৌলত কাজী (কাজী দৌলত নামেও পরিচিত), ছিলেন মধ্যযুগের একজন বাঙালি কবি। তিনি ১৭শ শতাব্দীর প্রারম্ভে কোন এক সময় চট্টগ্রাম জেলার রাউজানে সুলতানপুরের কাজী পাড়ায় জন্ম গ্রহণ করেন। তিনি আরাকান রাজসভার কবি ছিলেন, যদিও তার লেখার ভাষা ছিলো বাংলা। মধ্যযুগের অন্যান্য কবিদের মত তার কাজে তার পৃষ্ঠপোষক সম্পর্কে বর্ণনা থাকলেও নিজের সম্পর্কে তিনি কিছুই লিপিবদ্ধ করে যাননি। তিনি "সতী ময়না ও লোর চন্দ্রানী" কাব্য রচনা করে বাংলার শক্তিমান কবিদের মাঝে নিজের অবস্থান করে নিয়েছেন। বাংলা কাব্যে ধর্মনিরপেক্ষ প্রণয়কাহিনীর তিনি পথিকৃৎ। সম্ভবত ১৬৩৮ খ্রিষ্টাব্দে তিনি মৃত্যুবরণ করেন। গবেষকদের মতে আরাকান রাজ্যের আকিয়াবের কোনো এক স্থানে তার কবর রয়েছে।
প্রাথমিক জীবন
দৌলত কাজী অল্প বয়সে নানাশাস্ত্রে সুপন্ডিত হয়ে উঠেন। নিজের দেশে স্বীকৃতি লাভে ব্যর্থ মনোরথ হয়ে তিনি আরাকানে ভাগ্য অন্বেষনে যান। সে সময়কালে চট্টগ্রামবাসী জীবিকা অর্জনের জন্য আরাকানে যেতেন। আরাকান রাজসভায় তখন বহু কবি এবং জ্ঞানী লোকের ভিড় ছিল। রাজার প্রধান উজির আশরাফ খান একদিন হিন্দি ভাষার কবি মিয়া সাধন রচিত “সতী ময়না” কাহিনী শুনতে চান। দৌলত কাজী পাঞ্চালীর ছন্দে সতী ময়নার কাহিনী বর্ণনা করে সকলের প্রশংসা অর্জন করেন এবং আরাকান (রোসাঙ্গ) রাজ দরবারে কবিদের সভায় মধ্যে গৃহীত হন এবং সেখানে মর্যাদা লাভ করেন।
সাহিত্য জীবন
রোসাঙ্গ নগরী নাম স্বর্গ অবতারী।।
তাহাতে মগধ বংশ ক্রমে যুদ্ধাচার
নাম শ্রী থুধম্মা রাজা ধন অবতার।।
প্রতাপে প্রভাত ভানু বিখ্যাত ভুবন
পুত্রের সমান করে প্রজার পালন।।
দেব গুরু পুজ এ ধর্মেতে তান মন
সে পদ দর্শনে হএ পাপের মোচন।।
পূণ্যফলে দেখে যদি রাজার চরণ
নারকীও স্বর্গ পাএ সাফল্য জীবন।।
.......................................
হানাফী মোজাহাব ধরে চিস্তিয়া খান্দান।।
শ্রীযুক্ত আশরাফ খান লস্কর উজীর
মিয়া সাধন নামক একজন হিন্দি ভাষী মুসলিম কবি রচিত "মৈনাসত" (কাব্যটি আসলে 'ঠেট গোহারি' বা একধরনের গ্রাম্য হিন্দি ভাষায় লেখা) নামক কাব্যই ছিল কবি দৌলত কাজীর “সতী ময়না ও লোর চন্দ্রানী" কাব্য রচনায় আদর্শ। এই কাব্যের সঠিক রচনাকাল জানা যায়নি। তবে অনুমান করা হয় ১৬২২ থেকে ১৬৩৮ সালের মধ্যে এই কাব্য রচনা করা হয়েছিল। দুর্ভাগ্যজনকভাবে এই কাব্য সমাপ্ত হওয়ার আগেই তিনি মৃত্যুবরণ করেন। কবির মৃত্যুর ২০ বছর পরে ১৬৫৯ সালে কবি আলাওল(আনুমানিক ১৫৯৭-১৬৭৩) কাব্যের শেষাংশ রচনা করেন।
সমালোচনা
আবদুল করিম সাহিত্যবিশারদের মতে,
ডঃ এনামুল হকের মতে,
শহিদ বীর-উত্তম লে. আনোয়ার গার্লস কলেজ
শহীদ বীর উত্তম লেফটেন্যান্ট আনোয়ার গার্লস কলেজ ঢাকা সেনানিবাসের অভ্যন্তরে অবস্থিত একটি স্বনামধন্য শিক্ষাপ্রতিষ্ঠান। ১৯৫৭ সালে প্রতিষ্ঠিত এই প্রতিষ্ঠানটির জেএসসি, এসএসসি ও এইচএসসি পরীক্ষার ফলাফল বরাবরই অত্যন্ত ভাল।
বিভাগ সমূহ
উচ্চ মাধ্যমিক শ্রেণিতে বিজ্ঞান, মানবিক ও ব্যবসায় শিক্ষা কোর্সসমূহ চালু আছে।
সহ শিক্ষা কার্যক্রম
এই প্রতিষ্ঠানে লেখাপড়ার পাশাপাশি নিয়ম-শৃঙ্খলার চর্চা ও খেলাধুলাসহ অন্যান্য সহপাঠ কার্যক্রমের প্রতি বিশেষ গুরুত্ব প্রদান করা হয়। শিক্ষার্থীদের শ্রেণীতে উপস্থিতি নিশ্চিতকরণ ও ব্যক্তিগত ও পাঠোন্নয়নের প্রতি সার্বক্ষণিক লক্ষ্য রাখেন দায়িত্বপ্রাপ্ত শ্রেণী শিক্ষকগণ।
অবস্থান
শহীদ বীর উত্তম লেঃ আনোয়ার গার্লস কলেজটি ঢাকা সেনানিবাসের অভ্যন্তরে সৈনিক ক্লাব থেকে কচুখেত সড়কে অবস্থিত।
গোবরিয়া আব্দুল্লাহপুর ইউনিয়ন
গোবরিয়া আব্দুল্লাহপুর ইউনিয়ন বাংলদেশের ঢাকা বিভাগের কিশোরগঞ্জ জেলার কুলিয়ারচর উপজেলার একটি ইউনিয়ন।
আয়তন ও জনসংখ্যা
গোবরিয়া আব্দুল্লাহপুর ইউনিয়নের আয়তন প্রায় ১৪.০৮ বর্গকিলোমিটার।
শিক্ষার হার ও শিক্ষা প্রতিষ্ঠান
শিক্ষার হার
শিক্ষা প্রতিষ্ঠান
হযরত উম্মে হাবীবাা রা: মহিলা মাদরাসা লক্ষ্মীপুর
জনপ্রতিনিধি
বর্তমান চেয়ারম্যান- মোঃ আবুবকর
তথ্যসূত্র বহি প্রকাশ
মোঃ আদনান পাশা
টুভালু
ইতিহাস
১৮১৯ সালে ক্যাপ্টেন আরেন ডি পেইস্টার ভালপারাইসো থেকে ভারতে আসার পথে ফুনাফুতি আবিষ্কার করেন যেখানে এখন টুভালুর রাজধানী অবস্থিত। ফুনাফুটি প্রায় ১৪টি ছোট ছোট দ্বীপের সমন্বয়ে গঠিত। ডি পেইস্টার ব্রিটিশ আইনসভার সদস্য এডওয়ার্ড এলিসের নামে এই দ্বীপসমষ্টির নামকরণ করেন এলিসেস গ্রুপ। এলিসই ডি পেইস্টারকে জাহাজ জোগাড় করে দিয়েছিলেন যার নাম ছিল রেবেকা। ১৯৪১ সালে যুক্তরাষ্ট্রের অভিযাত্রী দলের প্রধান চার্লস উইলকিস টুভালুর তিনটি দ্বীপে ভ্রমণ করেন এবং সেখানকার আগ্রহী পর্যটকদের স্বাগতম জানান। এরপর অনেকদিন পর্যন্তই টুভালুর সাথে বহির্বিশ্বের অন্য কোন দেশের তেমন যোগাযোগ হয়নি। ঊনবিংশ শতাব্দীর শেষদিকে যখন প্রশান্ত মহাসাগরের মাঝে বিভিন্ন দেশের অধিকারগত বিভাজন আসে তখন স্বাভাবিকভাবেই টুভালু ও পার্শ্ববর্তী দ্বীপাঞ্চলসমূহ যুক্তরাজ্যের অধিকারে আসে। ইংরেজরা ১৮৯২ সাল থেকে ১৯১৬ সাল পর্যন্ত এলিস দ্বীপপুঞ্জকে একটি প্রোটেক্টোরেট হিসেবে শাসন করে এবং এর পরে ১৯৭৪ সাল পর্যন্ত এটি ছিল গিলবার্ট এবং এলিস দ্বীপপুঞ্জ কলোনির একটি অংশ। দ্বিতীয় বিশ্বযুদ্ধের সময় এই দ্বীপগুলোতে হাজার হাজার মার্কিন সৈন্য মোতায়েন করা ছিলো। ১৯৪২ সালের অক্টোবর মাসের প্রথম দিকে মার্কিন বাহিনী ফুনাফুটি, নানুমিয়া এবং নুকুফেটাউ নামক দ্বীপগুলোতে বিমান ঘাঁটি স্থাপন করে। ১৯৭৪ সালে টুভালুর অধিবাসীরা ইংরেজদের অধীনে একটি পৃথক রাষ্ট্রের সম্মানলাভের জন্য ভোট দেয়। তাদের দাবী ছিল গিলবার্ট দ্বীপপুঞ্জ, যা স্বাধীনতা পাবার পর কিরিবাতি নামে পরিচিত হয়ে আসছিল, থেকে টুভালুকে পৃথক করে একটি পৃথক রাষ্ট্র গঠন করা হোক। এই পৃথকীকরণ শেষ পর্যন্ত সম্ভব হয়েছিলো। কিন্তু টুভালু পূর্ণ স্বাধীনতা পায় ১৯৭৮ সালে। ১৯৭৯ সালে টুভালু যুক্তরাষ্ট্রের সাথে বন্ধুত্বের নিদর্শনস্বরুপ একটি চুক্তি সম্পাদন করে। এর আগে যুক্তরাষ্ট্র তার নিয়ন্ত্রণে থাকা ৪টি দ্বীপ টুভালুর অধীনে ছেড়ে দেয় এবং সেগুলোর উপর টুভালুর প্রকৃত অধীকার মেনে নেয়।
২০০২ সালের জুলাই মাসে টুভালুতে সম্পূর্ণ নিরপেক্ষ এবং মুক্তভাবে সাধারণ নির্বাচন অনুষ্ঠিত হয়। এই ১৫ জন আইনসভার সদস্য হন যাদের মধ্যে ৫জনই ছিলেন সম্পূর্ণ নতুন। একই বছরের আগস্ট মাসে সাউফাটু সোপোআংগা দেশের প্রধানমন্ত্রী নির্বাচিত হন।
প্রশাসনিক অঞ্চলসমূহ
thumb|250px|right|তুভালুর মানচিত্র টুভ্যালুর অল্প সংখ্যক জনগণ ৮টি দ্বীপে বিভক্ত হয়ে আছে, যার ৫টিই হলো এটোল। ক্ষুদ্রতম দ্বীপ নিউলাকিতায় (Niulakita) ১৯৪৯ খ্রিস্টাব্দের আগ পর্যন্ত কোনো মনুষ্যবসতি ছিলো না; ঐ সময় নিউতাও (Niutao) থেকে লোক গিয়ে সেখানে বসত শুরু করে।
যেসকল স্থানীয় প্রশাসনিক অঞ্চলসমূহ একাধিক দ্বীপ মিলিয়ে বিরাজ করে:
যেসকল স্থানীয় প্রশাসনিক অঞ্চলসমূহ একটি দ্বীপে বিরাজ করে:
জনসংখ্যা
২০১২ এর আদমশুমারি অনুসারে টুভালুর জনস্ংখ্যা ১০,৬৪০